ג'בל סלמאן

הר צלמון (בערבית: جبل سلمان الفارسي, בתרגום לעברית: ג'בל סלמאן הפרסי) הוא הר בשומרון. פסגתו מצויה ברום של 810 מטר מעל פני הים. הוא סמוך להר גריזים מדרום. על פסגת ההר שוכן היישוב יצהר. ההר הוא הרביעי בגובהו בצפון השומרון, אחרי הר עיבל, רכס הר גריזים ורכס גדעונים. על ההר נמצאת שמורת סלמאן אל פארסי.

 שם ההר 
לפי המסורת המוסלמית, ההר נקרא על שם סלמאן הפרסי, שקברו מצוי סמוך לפסגת ההר. לעומת זאת, יש המשערים שהרכס הוא הר צלמון שבאזור שכם, המוזכר בסיפור אבימלך בן גדעון, בו מסופר כי אבימלך עלה להר זה על מנת לכרות עצים כדי להצית שרפה בצריח מגדל שכם. לפי הסבר זה, השם סלמאן משמר את שמו הקדום של ההראך יש מזהים את הר צלמון עם הר כביר שלמרגלותיו שוכן הכפר דיר אל חטב, שפירוש שמו הוא מנזר העצים, שאולי משמר את חטיבת העצים של אבימלך בהר צלמון כמוזכר בספר שופטים., ובשל זה נוצרה המסורת המוסלמית לגבי זהות הקבר. ייתכן שהשם צלמון מגיע משום שבשל גובהו וגודלו הרב, ההר מטיל צל גדול על הסביבה. ויש מסבירים שפירוש המילה "צלמון" הוא צל או חושךעל פי הפירושים .

 גאולוגיה 
בדומה להר עיבל ולהר גריזים, ההר הוא הר משאר ובדומה אליהם אף מהווה דוגמה להיפוך תבליט בשל היות שלושתם חלק מקער שכם. ההר מתנשא 250 מטר מעל סביבתו, שכוללת את ההרים הנמוכים יחסית של קער שכם ממערב, ואת עמק המכמתת ממזרח.

 ראו גם 
 יצהר
 הר גריזים
 הר עיבל

 קישורים חיצוניים 
 שמורת סלמאן אל פארסי, באתר טבע ונופים בישראל

 הערות שוליים 

2023 08
קטגוריה:השומרון: הרים